Para outras páxinas con títulos homónimos véxase: Antonio Aguilar.

**Antonio Aguilar Correa**, **Marqués de la Vega de Armijo**, nado en Madrid o 30 de xuño de 1824 e finado na mesma cidade o 13 de xuño de 1908, foi un político español, Presidente do Goberno de España entre 1906 e 1907.

Foi Grande de España, Marqués de la Vega de Armijo dende 1847, Marqués de Atos, Conde de la Bobadilla e vizconde de Pegullal. Tamén foi cabaleiro do Vélaro de Ouro e da Orde Pontificia de Cristo.

Traxectoria
-----------

Comezou aos 30 anos unha dilatada carreira política que o levaría a exercer destacados cargos públicos durante máis de medio século. Foi elixido deputado por vez primeira en novembro de 1854 pola circunscrición de Córdoba, cando, durante o Bienio Progresista, se celebraran comicios para formar Cortes Constituíntes. Militou na Unión Liberal fundada por Leopoldo O'Donnell, de quen se converteu moi logo en seguidor e quen, a súa vez, nomeouno gobernador civil de Madrid (1858) e varias veces ministro nos seus segundo e terceiro gabinete: foi deste xeito ministro de Fomento entre 1861 e 1863, de Gobernación desde xaneiro de 1861 ata 1863 e, de novo, desempeñou o cargo de ministro de Fomento entre 1865 e 1866.

Falecido O'Donnell en 1867, Vega de Armijo pasou as filas políticas do xeneral Francisco Serrano Domínguez, co que participou na preparación da Revolución de 1868, que destronou a Isabel II, iniciando o Sexenio Democrático. Embaixador en Francia en 1874, desde o comezo da Restauración militou en grupos que conformaron o Partido Liberal, que lideraba Práxedes Mateo Sagasta. Este nomeouno tres veces ministro de Estado (máximo responsable da diplomacia española): entre 1881 e 1883, desde 1888 ata 1890 e entre 1892 e 1893. A máis, foi Presidente do Congreso en 1898, 1899, desde 1901 ata 1903, e, por último, en 1905.

Durante o reinado de Afonso XIII foi presidente do goberno a partir do 4 de decembro de 1906, entre dous gabinetes liderados respectivamente por Segismundo Moret e por Antonio Maura. A súa breve xefatura gobernamental - apenas un mes, ata o 25 de xaneiro do 1907 - limitouse a aprobar os orzamentos xerais para 1907. No ano seguinte Aguilar faleceu.

O Marqués de la Vega de Armijo presidiu as reais academias da Historia, e máis a de Ciencias Morales e Políticas.

Notas
-----

1. 1 2  Martínez, María Lara (2007). *El reinado de Isabel II a través de sus protagonistas*. Madrid: Liceus, Servicios de Comunicación y Gestión. p. 3. ISBN 84-9822-592-2.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Antonio Aguilar Correa Modificar a ligazón no Wikidata*** |

### Outros artigos

* Lista de presidentes do Congreso dos Deputados de España
* Lista de presidentes de España

### Ligazóns externas

* Ficha no Congreso dos DeputadosArquivado 16 de outubro de 2019 en Wayback Machine.

|  |  |  |
| --- | --- | --- |
| Predecesor:**Segismundo Moret** | **Presidente do Goberno de España**1906 - 1907 | Sucesor:**Antonio Maura** |

|  |  |  |
| --- | --- | --- |
| Predecesor:**Alejandro Pidal y Mon** |  **Presidente do Congreso dos Deputados** 1894-1895 | Sucesor:**Alejandro Pidal y Mon** |
| Predecesor:**Alejandro Pidal y Mon** |  **Presidente do Congreso dos Deputados** 1899-1900 | Sucesor:**Alejandro Pidal y Mon** |
| Predecesor:**Raimundo Fernández Villaverde** |  **Presidente do Congreso dos Deputados** 1901-1901 | Sucesor:**Segismundo Moret y Prendergast** |

|  |  |
| --- | --- |
| Control de autoridades | 
* Wd: Q599528
* WorldCat
* VIAF: 204892957
* ARAE: aguilar-correa-antonio-1824-1908
* BNE: XX1172188
* BVMC: 57126
* BVPB: 200243
* CANTIC: a11783436
* DBE: antonio-aguilar-ochoa-y-correa
* GEC: 0001136
* ISNI: 0000000376112044
* PARES: 49791
* SUDOC: 106863266
* Arquivo Histórico de Deputados (1810-1977): 1360

 |